A4-0041/99

Πρόταση απόφασης (ΕΚ) του Συμβουλίου που αφορά τη χορήγηση μακροοικονομικής χρηματοδοτικής συνδρομής στην Αλβανία (COM(98)0507 - C4-0590/98 - 98/0273(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η Αλβανία χάρη στην έγκριση ενός νέου συντάγματος, στις 22 Νοεμβρίου 1998, του οποίου εστερείτο μετά την πτώση του κομουνισμού, θα ενισχύσει το σεβασμό των ανθρωπίνων δικαιωμάτων και τα θεμέλια του κράτους δικαίου;

(Τροπολογία 2)

Αιτιολογική σκέψη 2β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η Αλβανία οφείλει να συνεχίσει τις προσπάθειες, χωρίς να εξασθενίσει τις θεμελιώδεις πολιτικές και οικονομικές μεταρρυθμίσεις που ξεκίνησε, για να εδραιώσει ένα κράτος δικαίου και μια πλήρη δημοκρατία, καθώς και για να υιοθετήσει ένα πρότυπο της οικονομίας της αγοράς που θα λαμβάνει υπόψη τις απαιτήσεις της κοινωνικής δικαιοσύνης και της προστασίας του περιβάλλοντος;

(Τροπολογία 3)

Έκτη αιτιολογική σκέψη

>Αρχικό κείμενο>

ότι η Αλβανία ανέλαβε θεμελιώδεις μεταρρυθμίσεις για την αναδιοργάνωση της οικονομίας της και την εγκαθίδρυση αποτελεσματικών θεσμικών οργάνων; τη δημόσια διοίκηση και το δικαστικό σύστημα, την εγκαθίδρυση ενός σταθερού και αποδοτικού τραπεζικού συστήματος, τη δημιουργία λειτουργικής αγοράς ακινήτων και την επιτάχυνση της ιδιωτικοποίησης των επιχειρήσεων; ότι η κυβέρνηση ανέλαβε αποφασιστικά την υποχρέωση να εκκαθαρίσει ταχέως τα αποταμιευτικά συστήματα τύπου «πυραμίδας» και να καταπολεμήσει τη διαφθορά;

>Κείμενο μετά την ψηφοφορία στο ΕΚ>

ότι η Αλβανία ανέλαβε θεμελιώδεις μεταρρυθμίσεις για την αναδιοργάνωση της οικονομίας της και την εγκαθίδρυση αποτελεσματικών θεσμικών οργάνων; ότι οι μεταρρυθμίσεις αυτές στρέφονται κατά κύριο λόγο γύρω από θεσμική ανάπτυξη, τη μεταρρύθμιση της δημόσιας διοίκησης και του δικαστικού συστήματος, την εγκαθίδρυση

κρατικών οικονομικών δομών και διαδικασιών δημοσιονομικού ελέγχου καθώς και ενός σταθερού και αποδοτικού τραπεζικού συστήματος, ενισχυμένου με μια λεπτομερή νομοθεσία για τον εποπτικό έλεγχο των πιστωτικών ιδρυμάτων, τη δημιουργία λειτουργικής αγοράς ακινήτων και την επιτάχυνση της ιδιωτικοποίησης των επιχειρήσεων; ότι η κυβέρνηση ανέλαβε αποφασιστικά την υποχρέωση να εκσυγχρονίσει τις τελωνειακές υπηρεσίες βάσει νέων κωδίκων, να εκκαθαρίσει ταχέως τα αποταμιευτικά συστήματα τύπου «πυραμίδας» και να καταπολεμήσει τη διαφθορά και το οργανωμένο έγκλημα που διακυβεύουν την πολιτική σταθερότητα και την οικονομική τάξη;

(Τροπολογία 4)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η αποκατάσταση της ασφάλειας καθώς και του νόμου και της τάξης σε ολόκληρη τη χώρα εξακολουθεί να αποτελεί αναγκαία προϋπόθεση για ιδιωτικές οικονομικές δραστηριότητες και ξένες επενδύσεις;.

(Τροπολογία 5)

Αιτιολογική σκέψη 8α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι με τη στήριξη της διαδικασίας των θεσμικών και διαρθρωτικών μεταρρυθμίσεων στην Αλβανία, η ενίσχυση αυτή πρέπει επίσης να έχει ως αποτέλεσμα την καλύτερη επίλυση των κοινωνικών και πολιτικών προβλημάτων της χώρας αυτής;

(Τροπολογία 7)

Αιτιολογική σκέψη 9α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η Αλβανία, λόγω των εξελίξεων στο Κόσοβο και στα άλλα τμήματα της πρώην Δημοκρτίας της Γιουγκοσλαβίας, έχει υποστεί μεγάλες κοινωνικές και οικονομικές ζημίες και για το λόγο αυτό χρειάζεται επειγόντως χρηματοδοτική ενίσχυση;ότι, όπως εξυπακούεται, πριν από κάθε πληρωμή της μακροοικονομικής χρηματοδοτικής ενίσχυσης θα πρέπει να σταθμίζονται οι προϋποθέσεις της οικονομικής και θεσμικής πολιτικής της Αλβανίας;

(Τροπολογία 8)

Δέκατη αιτιολογική σκέψη

>Αρχικό κείμενο>

ότι τη βοήθεια αυτή θα διαχειρίζεται η Επιτροπή;

>Κείμενο μετά την ψηφοφορία στο ΕΚ>

ότι

το άρθρο 107 του δημοσιονομικού κανονισμού αναθέτει στην Επιτροπή την ευθύνη της ορθής χρήσης των εξωτερικών ενισχύσεων και ότι, κατά συνέπεια, τη βοήθεια αυτή θα διαχειρίζεται η Επιτροπή;

(Τροπολογία 9)

Αιτιολογική σκέψη 10α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η Επιτροπή θα συναρτήσει την εκταμίευση των δύο δόσεων με την επαλήθευση της ταχείας εκκαθάρισης των απομενουσών εταιρειών τύπου πυραμίδας και με την εφαρμογή του πρόσφατα θεσπισμένου οργανικού νόμου για τον προϋπολογισμό; ότι η Επιτροπή θα εξετάσει επίσης, πριν από οιαδήποτε εκταμίευση, την κατάσταση όσον αφορά την έγκριση του νέου τελωνειακού κώδικα, την εδραίωση της είσπραξης των τελωνειακών και φορολογικών εσόδων και τον εκσυγχρονισμό των τελωνειακών υπηρεσιών;

(Τροπολογία 10)

Άρθρο 2, παράγραφος 2

>Αρχικό κείμενο>

2. Η Επιτροπή ελέγχει περιοδικά, σε συνεργασία με τη Νομισματική Επιτροπή και κατόπιν συντονισμού με το ΔΝΤ, ότι η οικονομική και θεσμική πολιτική της Αλβανίας είναι σύμφωνη με τους σκοπούς της μακροοικονομικής χρηματοδοτικής συνδρομής και ότι τηρούνται οι όροι οι οποίοι τη συνοδεύουν.

>Κείμενο μετά την ψηφοφορία στο ΕΚ>

2. Η Επιτροπή ελέγχει περιοδικά, σε συνεργασία με τη Νομισματική Επιτροπή και κατόπιν συντονισμού με το ΔΝΤ

και την Επιτροπή PHARE, ότι η οικονομική και θεσμική πολιτική της Αλβανίας είναι σύμφωνη με τους σκοπούς της μακροοικονομικής χρηματοδοτικής συνδρομής και με τις αρχές της υγιούς και αποτελεσματικής διαχείρισης και ότι τηρούνται οι όροι οι οποίοι τη συνοδεύουν.

(Τροπολογία 11)

Άρθρο 2, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Η Επιτροπή ενημερώνει το Ευρωπαϊκό Κοινοβούλιο σχετικά με τους όρους οικονομικής και θεσμικής πολιτικής που συνδέονται με το δάνειο και έχουν συμφωνηθεί με τις αλβανικές αρχές σύμφωνα με την παράγραφο 1; ενημερώνει επίσης το Κοινοβούλιο για τα αποτελέσματα των επαληθεύσεων που πραγματοποιούνται σύμφωνα με την παράγραφο 2.

(Τροπολογία 12)

Άρθρο 3, παράγραφος 2

>Αρχικό κείμενο>

2. Με την επιφύλαξη των διατάξεων του άρθρου 2, η εκταμίευση της δεύτερης δόσης θα πραγματοποιηθεί εφόσον συνεχίσει να διαπιστώνεται ικανοποιητική πρόοδος στην εφαρμογή του προγράμματος που εκτελείται στο πλαίσιο της ΕΔΔΠ και το νωρίτερο ένα τρίμηνο μετά την καταβολή της πρώτης δόσης.

>Κείμενο μετά την ψηφοφορία στο ΕΚ>

2. Με την επιφύλαξη των διατάξεων του άρθρου 2, η εκταμίευση της δεύτερης δόσης θα πραγματοποιηθεί εφόσον συνεχίσει να διαπιστώνεται ικανοποιητική πρόοδος στην εφαρμογή

των απαιτούμενων πολιτικών και θεσμικών μεταρρυθμίσεων καθώς και του προγράμματος που εκτελείται στο πλαίσιο της ΕΔΔΠ και το νωρίτερο ένα τρίμηνο μετά την καταβολή της πρώτης δόσης.

(Τροπολογία 14)

Άρθρο 5, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Η Επιτροπή ενημερώνει το Ευρωπαϊκό Κοινοβούλιο πριν από την εκταμίευση της δεύτερης δόσης της μακροοικονομικής χρηματοδοτικής συνδρομής.

(Τροπολογία 13)

Άρθρο 4, παράγραφος 5

>Αρχικό κείμενο>

5. Η Νομισματική Επιτροπή ενημερώνεται για τις πράξεις που περιγράφονται στις παραγράφους 2 και 3 τουλάχιστον μία φορά το χρόνο.

>Κείμενο μετά την ψηφοφορία στο ΕΚ>

5. Το Ευρωπαϊκό Κοινοβούλιο, η Νομισματική Επιτροπή και η Eπιτροπή Phare ενημερώνονται για τις πράξεις που περιγράφονται στις παραγράφους 2 και 3 τουλάχιστον μία φορά το χρόνο.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου για τη χορήγηση μακροοικονομικής χρηματοδοτικής συνδρομής στην Αλβανία (COM(98)0507 - C4-0590/98 - 98/0273(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0507 - 98/0273(CNS)) ((ΕΕ C 302 της 1.10.1998, σελ. 5.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0590/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής καθώς και της Επιτροπής Προϋπολογισμών (A4-0041/99),

1. εγκρίνει την πρόταση της Επιτροπής με την επιφύλαξη των τροποποιήσεων που της επέφερε;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ;

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.